1987 క్రికెట్ ప్రపంచ కప్

1987 క్రికెట్ ప్రపంచ కప్ (స్పాన్సర్‌షిప్‌ను బట్టి అధికారికంగా దీన్ని రిలయన్స్ కప్ 1987 అని పిలుస్తారు) క్రికెట్ ప్రపంచ కప్ పోటీల్లో నాలుగవది. ఇది 1987 అక్టోబరు 8 నుండి నవంబర్ 8 వరకు భారతదేశం, పాకిస్తాన్‌లలో జరిగింది. ఇది ఇంగ్లాండ్ వెలుపల జరిగిన మొదటి టోర్నమెంటు. ఒక్కో జట్టు ఆడే ఓవర్ల సంఖ్యను 60 నుండి 50కి తగ్గించడం మినహా, 1983 నాటి ఎనిమిది జట్ల ఈవెంట్ నుండి వన్-డే ఫార్మాట్ ఏమీ మారలేదు. 

కోల్‌కతాలోని ఈడెన్ గార్డెన్స్ స్టేడియంలో ఇప్పటివరకు జరిగిన రెండవ అత్యంత సన్నిహితంగా పోరాడిన ప్రపంచ కప్ ఫైనల్‌లో ఆస్ట్రేలియా తమ చిరకాల ప్రత్యర్థి ఇంగ్లాండ్‌ను ఏడు పరుగుల తేడాతో ఓడించి, మొదటిసారిగా ఈ పోటీని గెలుచుకుంది. ఆతిథ్య దేశాలైన భారత్, పాకిస్థాన్‌లు రెండూ సెమీ-ఫైనల్‌లో నిష్క్రమించాయి. వెస్టిండీస్ అంచనాలను అందుకోవడంలో విఫలమై గ్రూప్ దశ లోనే నిష్క్రమించింది.

ఫార్మాట్ 
నాలుగు జట్లతో కూడిన రెండు గ్రూపులు ఉంటాయి. 50 ఓవర్ల మ్యాచ్‌లలో ప్రతి జట్టు ప్రతి ఇతర జట్టుతో రెండుసార్లు ఆడుతుంది. ప్రతి గ్రూప్ నుండి మొదటి రెండు స్థానాల్లో నిలిచిన జట్లు సెమీ-ఫైనల్‌కు చేరుకుంటాయి. అక్కడ గెలిచిన రెండు జట్లు ఫైనల్‌కు చేరుకుంటాయి. అన్ని మ్యాచ్‌లు పగటిపూటనే జరుగుతాయి. టోర్నమెంట్ చరిత్రలో చివరిసారిగా జట్లు సంప్రదాయ తెల్లని దుస్తులలో కనిపించాయి. టెస్ట్/ఫస్ట్ క్లాస్ మ్యాచ్‌లలో ఉపయోగించిన సంప్రదాయ ఎరుపు బంతులనే వాడారు.

అర్హత 
టెస్ట్ హోదాను కలిగిన మొత్తం ఏడు (అర్హత) దేశాలు ఆటోమాట్యిగ్గా టోర్నమెంట్‌కు అర్హత సాధిస్తాయి. 1986 ICC ట్రోఫీ విజేతలకు ఒక స్థానం లభిస్తుంది; నెదర్లాండ్స్‌ను ఓడించి బెర్త్ సంపాదించిన జింబాబ్వేకి ఇది రెండోసారి.

 
 
  (hosts)
 
  (hosts)

వేదికలు

గ్రూప్ దశ

గ్రూప్ A

గ్రూప్ బి 

 గమనిక 1: ఈ మ్యాచ్ అక్టోబరు 12న షెడ్యూల్ చేయబడింది, అయితే వర్షం కారణంగా రద్దు చేయబడింది. బదులుగా రిజర్వ్ డే ఉపయోగించబడింది.
 గమనిక 2: శ్రీలంక ఇన్నింగ్స్‌కు వర్షం వలన అంతరాయం కలిగింది; సగటు రన్ రేట్ పద్ధతి ప్రకారం వారి లక్ష్యాన్ని 45 ఓవర్లలో 267 పరుగులకు తగ్గించారు.

నాకౌట్ దశ

సెమీ ఫైనల్స్ 
ఆస్ట్రేలియా టాస్ గెలిచి బ్యాటింగ్ ఎంచుకుంది. ఆస్ట్రేలియన్ బ్యాట్స్‌మెన్ చాలా మంచి ఆరంభాన్ని పొందారు. డేవిడ్ బూన్ (91 బంతుల్లో 65, 4 ఫోర్లు) టాప్ స్కోరింగ్‌తో, DM జోన్స్‌తో కలిసి 82 పరుగుల రెండవ వికెట్ భాగస్వామ్యాన్ని చేయడంతో వారు సునాయాసంగా స్కోరు చేశారు. ఇమ్రాన్ ఖాన్ 5 ఓవర్లలో 17 పరుగులిచ్చి 3 వికెట్లు పడగొట్టాడు. ఆస్ట్రేలియా బలమైన బ్యాటింగ్‌తో 300 పరుగులకు చేరుకోవాలని చూస్తోంది. ఆస్ట్రేలియా 4/31 స్కోరుకు పతనమైనప్పటికీ, పాక్ బౌలర్లు ఇచ్చిన అధిక ఎక్స్‌ట్రాలు (34), అలాగే పటిష్టమైన బ్యాటింగ్, ఆస్ట్రేలియాను 267 (6 వికెట్లు, 50 ఓవర్లు) కు చేర్చింది. పాకిస్థాన్ పేలవంగా ప్రారంభించి 3/38కి పడిపోయింది. ఇమ్రాన్ ఖాన్ (84 బంతుల్లో 58, 4 ఫోర్లు), జావేద్ మియాందాద్ (103 బంతుల్లో 70, 4 ఫోర్లు) 26 ఓవర్లలో 112 పరుగుల భాగస్వామ్యాన్ని అందించారు. అయితే, మియాందాద్ పడిపోయినప్పుడు అవసరమైన రన్ రేట్ 7.87 పరుగులు. రాబోయే బ్యాట్స్‌మెన్ చేయాల్సిన పని చాలా ఉంది. పాకిస్తాన్ 249 పరుగులకు ఆలౌట్ అయి, 18 పరుగుల తేడాతో ఓడిపోయింది. అంతకుముందు ఆస్ట్రేలియా బ్యాటింగు చేసేటపుడు, సలీమ్ జాఫర్ వేసిన 50వ ఓవర్‌లో స్టీవ్ వా 18 పరుగులు చేయడం గమనించదగ్గ సంగతి. భారత్ టాస్ గెలిచి ఫీల్డింగ్ ఎంచుకుంది. 2/79 కి చేరుకున్న తర్వాత, గ్రాహం గూచ్ (136 బంతుల్లో 115, 11 ఫోర్లు), కెప్టెన్ మైక్ గాటింగ్ (62 బంతుల్లో 56, 5 ఫోర్లు) 19 ఓవర్లలో 117 పరుగుల భాగస్వామ్యాన్ని అందించారు. ఎట్టకేలకు గూచ్ స్టంపౌట్ అయిన తర్వాత, మరో 51 పరుగులు జోడించారు. ఇంగ్లండ్ 254 (6 వికెట్లు, 50 ఓవర్లు) చేరుకుంది. భారత ఇన్నింగ్సు పేలవంగా మొదలై 3/73కి పడిపోయింది. మహ్మద్ అజారుద్దీన్ (74 బంతుల్లో 64, 7 ఫోర్లు) టాప్ స్కోరింగ్‌తో మిడిల్ ఆర్డర్ సునాయాసంగా స్కోర్ చేసింది. భారత్ 5/204 వద్ద అజారుద్దీన్‌ను ఎడ్డీ హెమ్మింగ్స్ ఎల్‌బిడబ్ల్యుగా తొలగించాడు. చివరి 10 ఓవర్లలో 50 పరుగులు చేయాల్సి ఉంది, చేతిలో 5 వికెట్లు ఉన్నాయి. అయితే, భారత్ 15 పరుగులకే 5 వికెట్లు కోల్పోయి మ్యాచ్‌ ఓడిపోయింది. భారత్ 219 పరుగులకు ఆలౌట్ అయి, ఇంగ్లండ్‌కు ఫైనల్‌లో స్థానం దక్కింది. నాలుగేళ్ల క్రితం ఇంగ్లాండ్‌లో జరిగిన ప్రపంచ కప్ సెమీ-ఫైనల్‌లో భారత్‌పై తన ఓటమికి ప్రతీకారం తీర్చుకుంది.

ఫైనల్ 
ఆస్ట్రేలియా టాస్ గెలిచి బ్యాటింగ్ ఎంచుకుంది. ఆస్ట్రేలియా తరఫున డేవిడ్ బూన్ (125 బంతుల్లో 75, 7 ఫోర్లు) అత్యధిక స్కోరు చేసాడు. వీరి బ్యాట్స్‌మెన్ సునాయాసంగా స్కోరు చేశారు. ఆస్ట్రేలియా 253 (5 వికెట్లు, 50 ఓవర్లు) చేసింది. మైక్ వెలెట్టా (31 బంతుల్లో 45, 6 ఫోర్లు) ఇన్నింగ్స్ చివరిలో బాదడంతో ఆస్ట్రేలియా తమ ఇన్నింగ్స్ చివరి ఆరు ఓవర్లలో 65 పరుగులు చేసింది. ఇంగ్లాండు ఇన్నింగ్సులో ఓపెనర్ టిమ్ రాబిన్సన్ తొలి బంతికే డకౌటయ్యాడు. బిల్ అథీ (103 బంతుల్లో 58, 2 ఫోర్లు) టాప్ స్కోరుతో ఇంగ్లండ్, దాదాపు లక్ష్యాన్ని చేరుకుంది. కెప్టెన్ మైక్ గ్యాటింగ్ (45 బంతుల్లో 41, 3 ఫోర్లు, 1 సిక్స్) వికెట్ కోల్పోవడంతో జట్టు వెనక్కి తగ్గింది. అతనికి అథీకీ భాగస్వామ్యంలో 13 ఓవర్లలో 69 పరుగులు వచ్చాయి. అలన్ లాంబ్ (55 బంతుల్లో 45, 4 ఫోర్లు) కూడా అద్భుతమైన ఇన్నింగ్స్‌ను నమోదు చేశాడు, అయితే ఇంగ్లండ్‌కు అవసరమైన రన్-రేట్ పెరగడం ప్రారంభించడంతో అది ఫలించలేదు. చివరి ఓవరులో 17 పరుగులు చేయాల్సి వచ్చింది. ఇంగ్లాండ్ అందులో విఫలమవడంతో, కప్ ఆస్ట్రేలియా దక్కించుకుంది.

గణాంకాలు

రికార్డులు 

 క్రికెట్ ప్రపంచ కప్ చరిత్రలో న్యూజిలాండ్‌తో జరిగిన చివరి గ్రూప్ మ్యాచ్‌లో భారత ఆటగాడు చేతన్ శర్మ మొదటి హ్యాట్రిక్ సాధించాడు. అతను 42వ ఓవర్ చివరి మూడు బంతుల్లో కెన్ రూథర్‌ఫోర్డ్, ఇయాన్ స్మిత్, ఎవెన్ చాట్‌ఫీల్డ్‌లను క్లీన్ బౌల్డ్ చేశాడు.

మూలాలు 

క్రికెట్ ప్రపంచ కప్
1987